Z A P I S N I K
14. sjednice Vijeća Mjesnog odbora Cvjetni trg
održane 1. srpnja 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 18:30 sati

Nazočni članovi Vijeća Mjesnog odbora Cvjetni trg: Milena Bekić Milinović, Dragan Hrnjak, Nela Jantol i Matea Vučić.
Nenazočni članovi Vijeća Mjesnog odbora Cvjetni trg: Nebojša Gavrilov.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno 4 člana Vijeća, čime su stečeni uvjeti za raspravu i pravovaljano odlučivanje.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni dnevni red s jednom izmijenjenom točkom:

DNEVNI RED

1. Godišnji izvještaj o izvršenju Financijskog plana Mjesnog odbora Cvjetni trg za 2021.
1. Pitanja i prijedlozi


Ad.1. Godišnji izvještaj o izvršenju Financijskog plana Mjesnog odbora Cvjetni trg za 2021

Članovi Vijeća su proučili Godišnji izvještaj o izvršenju Financijskog plana Mjesnog odbora Cvjetni trg za 2021. koji sadrži Rashode poslovanja i Ostale nespomenute rashode poslovanja - Plan malih komunalnih akcija. Članovima Vijeća nisu jasne stavke, npr. što je s razlikama prihoda i rashoda. Dodatno, rashodi za „Naknade za rad predstavničkih i izvršnih tijela, povjerenstava i slično“ su veći od prihoda i plana za 2021. Članovi Vijeća se pitaju koji je razlog pošto su se naknade članovima vijeća smanjivale za 50% tijekom 2021., pa bi bilo logično da je plan rađen 2020. (kad se nije planiralo smanjenje naknada) predviđao više, dok bi ostvareni rashodi u 2021. bili manji.
Dragan Hrnjak napominje da bi želio znati detaljnije stavke koje su uključene unutar „Usluge tekućeg i investicijskog održavanja - PMKA MO“. Članovi Vijeća se slažu da žele dodatno objašnjenje za Godišnji izvještaj jer na temelju danih informacija ne mogu donijeti formirani zaključak. 


Ad.2. Pitanja i prijedlozi
· Milena Bekić Milinović obavještava da je nakon prošle sjednice i rasprave o problemu s terasama u Prolazu sestara Baković kontaktirala Odsjek za komunalne poslove gdje je dobila na uvid rješenja za caffe bar Miškec i STAMP te navela da je zahtjev za caffe bar Štorija u postupku, a da za Beertiju nemaju evidentiranih zahtjeva.

Sjednica je završila u 19:15

Zapisnik sastavila: Nela Jantol

